b'\n_START_ARTICLE_\nMogens Lauridsen L\xc3\xb8venbalk\n_START_PARAGRAPH_\nMogens Lauridsen L\xc3\xb8venbalk (d\xc3\xb8d ca. 1536) til Tjele var en dansk ridder, far til Knud Mogensen L\xc3\xb8venbalk._NEWLINE_Han var s\xc3\xb8n af Laurids Mogensen L\xc3\xb8venbalk til Tjele og Maren Bille, s\xc3\xb8ster til biskop Ove Bille, forlenedes 1523 med N\xc3\xb8rlyng Herred og f\xc3\xa6rdedes 1525 i Skotland, hvor han som Frederik I\'s sendebud modvirkede Christian II. 1529 deltog han som skibschef i Mogens Gyldenstiernes tog til Akershus. Mest bekendt er han blevet ved sit forhold til Genete Cragengelt, "Den skotske kvinde p\xc3\xa5 Tjele". Han d\xc3\xb8de omkring 1536, hvorp\xc3\xa5 Tjele tilfaldt hans s\xc3\xb8ster Maren Lauridsdatter i hendes \xc3\xa6gteskab med Erik Skram, da Mogens Lauridsens b\xc3\xb8rn med Genete ikke anerkendtes for \xc3\xa6gtef\xc3\xb8dte.'